CELEX: 32020R0782
Language: fi
Date: 2020-06-12 00:00:00
Title: Komission delegoitu asetus (EU) 2020/782, annettu 12 päivänä kesäkuuta 2020, delegoitujen asetusten (EU) 2018/761 ja (EU) 2018/762 muuttamisesta niiden soveltamispäivien osalta Euroopan parlamentin ja neuvoston direktiivin (EU) 2016/798 kansallisen lainsäädännön osaksi saattamisen määräajan jatkamisen vuoksi (ETA:n kannalta merkityksellinen teksti)

15.6.2020   
               
               
                  FI
               
               
                  Euroopan unionin virallinen lehti
               
               
                  L 188/14
               
            
         KOMISSION DELEGOITU ASETUS (EU) 2020/782,
         annettu 12 päivänä kesäkuuta 2020,
         delegoitujen asetusten (EU) 2018/761 ja (EU) 2018/762 muuttamisesta niiden soveltamispäivien osalta Euroopan parlamentin ja neuvoston direktiivin (EU) 2016/798 kansallisen lainsäädännön osaksi saattamisen määräajan jatkamisen vuoksi
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rautateiden turvallisuudesta 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/798 (1) ja erityisesti sen 6 a artiklan luettuna yhdessä sen 27 a artiklan kanssa,
         sekä katsoo seuraavaa:
         
                     (1)
                  
                  
                     Direktiiviä (EU) 2016/798 muutettiin Euroopan parlamentin ja neuvoston direktiivillä (EU) 2020/700 (2), jotta jäsenvaltioilla olisi mahdollisuus jatkaa määräaikaa, johon mennessä niiden on saatettava direktiivin (EU) 2016/798 33 artiklan 1 kohdassa tarkoitettujen säännösten noudattamisen edellyttämät lait, asetukset ja hallinnolliset määräykset voimaan.
                  
               
                     (2)
                  
                  
                     Kun kyse on jäsenvaltioista, jotka ovat ilmoittaneet Euroopan unionin rautatievirastolle, jäljempänä ’virasto’, ja komissiolle aikomuksestaan jatkaa määräaikaa direktiivin (EU) 2016/798 saattamiselle osaksi kansallista lainsäädäntöä sen 33 artiklan 2 a kohdan mukaisesti, olisi tiettyjen komission delegoitujen asetusten (EU) 2018/761 (3) ja (EU) 2018/762 (4) säännösten soveltamista lykättävä 31 päivään lokakuuta 2020 saakka.
                  
               
                     (3)
                  
                  
                     Delegoituja asetuksia (EU) 2018/761 ja (EU) 2018/762 olisi sen vuoksi muutettava.
                  
               
                     (4)
                  
                  
                     Tässä asetuksessa säädettyjen toimenpiteiden tehokkuuden varmistamiseksi tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan delegoidun asetuksen (EU) 2018/761 10 artiklan toinen kohta seuraavasti:
            
               ”Sitä sovelletaan 16 päivästä kesäkuuta 2019.
               Asetuksen 5 artiklan 2 kohtaa ja 8 artiklan 1 ja 2 kohtaa sovelletaan kuitenkin 16 päivästä kesäkuuta 2020 niissä jäsenvaltioissa, jotka ovat ilmoittaneet virastolle ja komissiolle direktiivin (EU) 2016/798 33 artiklan 2 kohdan mukaisesti pidentäneensä määräaikaa kyseisen direktiivin saattamiselle osaksi kansallista lainsäädäntöä mutta eivät ole ilmoittaneet virastolle ja komissiolle direktiivin (EU) 2016/798 33 artiklan 2 a kohdan mukaisesti jatkaneensa kyseistä kansalliseksi lainsäädännöksi saattamisen määräaikaa edelleen.
               Asetuksen 5 artiklan 2 kohtaa ja 8 artiklan 1 ja 2 kohtaa sovelletaan 31 päivästä lokakuuta 2020 niissä jäsenvaltioissa, jotka ovat ilmoittaneet virastolle ja komissiolle direktiivin (EU) 2016/798 33 artiklan 2 a kohdan mukaisesti jatkaneensa edelleen määräaikaa kyseisen direktiivin saattamiselle osaksi kansallista lainsäädäntöä.”
            
         
         
            2 artikla
            Muutetaan delegoitu asetus (EU) 2018/762 seuraavasti:
            
                        1)
                     
                     
                        Korvataan 5 artikla seuraavasti:
                        
                           ”5 artikla
                           Kumoaminen
                           Kumotaan asetukset (EU) N:o 1158/2010 ja (EU) N:o 1169/2010 31 päivästä lokakuuta 2025.”
                        
                     
                  
                        2)
                     
                     
                        Korvataan 6 artiklan toinen kohta seuraavasti:
                        ”Sitä sovelletaan 16 päivästä kesäkuuta 2019 niissä jäsenvaltioissa, jotka eivät ole tehneet rautatievirastolle ja komissiolle ilmoitusta direktiivin (EU) 2016/798 33 artiklan 2 kohdan mukaisesti.
                        Sitä sovelletaan kuitenkin 16 päivästä kesäkuuta 2020 niissä jäsenvaltioissa, jotka ovat ilmoittaneet rautatievirastolle ja komissiolle direktiivin (EU) 2016/798 33 artiklan 2 kohdan mukaisesti pidentäneensä määräaikaa kyseisen direktiivin saattamiselle osaksi kansallista lainsäädäntöä mutta eivät ole ilmoittaneet rautatievirastolle ja komissiolle direktiivin (EU) 2016/798 33 artiklan 2 a kohdan mukaisesti jatkaneensa kyseistä kansalliseksi lainsäädännöksi saattamisen määräaikaa edelleen.
                        Sitä sovelletaan kaikissa jäsenvaltioissa 31 päivästä lokakuuta 2020.”
                     
                  
         
            3 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä kesäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 138, 26.5.2016, s. 102.
         
            (2)  Euroopan parlamentin ja neuvoston direktiivi (EU) 2020/700, annettu 25 päivänä toukokuuta 2020, direktiivien (EU) 2016/797 ja (EU) 2016/798 muuttamisesta niiden saattamiselle osaksi kansallista lainsäädäntöä säädettyjen määräaikojen jatkamiseksi (EUVL L 165, 27.5.2020, s. 27).
         
            (3)  Komission delegoitu asetus (EU) 2018/761, annettu 16 päivänä helmikuuta 2018, kansallisten turvallisuusviranomaisten turvallisuustodistuksen tai turvallisuusluvan myöntämisen jälkeen suorittamaa valvontaa koskevien yhtenäisten turvallisuusmenetelmien vahvistamisesta Euroopan parlamentin ja neuvoston direktiivin (EU) 2016/798 nojalla sekä komission asetuksen (EU) N:o 1077/2012 kumoamisesta (EUVL L 129, 25.5.2018, s. 16).
         
            (4)  Komission delegoitu asetus (EU) 2018/762, annettu 8 päivänä maaliskuuta 2018, turvallisuusjohtamisjärjestelmän vaatimuksia koskevien yhteisten turvallisuusmenetelmien vahvistamisesta Euroopan parlamentin ja neuvoston direktiivin (EU) 2016/798 nojalla sekä komission asetusten (EU) N:o 1158/2010 ja (EU) N:o 1169/2010 kumoamisesta (EUVL L 129, 25.5.2018, s. 26).